**Seria de Webinare dedicate cercetării științifice și publicisticii internaționale în domeniul juridic**

**Prezentare generală**

**Scoala Doctorală de Drept** împreună cu **Facultatea de Drept din ASE** lansează seria de **webinare dedicate cercetării științifice și publicisticii internaționale în domeniul juridic.**

În cadrul acestor webinare vor participa personalități științifice internaționale care vor discuta despre provocările actuale ale cercetării științifice, participarea în proiecte științifice internaționale, pregătirea lucrărilor pentru înscrierea la conferințele internaționale de prestigiu, precum și despre criteriile pe care trebuie să le îndeplinească articolele științifice pentru a fi acceptate în vederea publicării în reviste indexate în Web of Science și în Scopus.

Aceste webinare se adresează studenților, masteranzilor, doctoranzilor, profesorilor, precum și tuturor celor interesați de cercetarea științifică și publicistica internațională în domeniul juridic.

**Webinar 1**

**Tema:** *Cum începem să lucrăm la teza de doctorat? Metode de organizare eficientă a activității de cercetare*

**Data:** **30 OCTOMBRIE 2025, ORA 18**

**Participarea:** Înscrierea este **gratuită** și se face prin completarea **Formularului de participare** pana pe data de **28 octombrie** aici: [**https://forms.gle/8f3tjqGLpZBZ2e5d8**](https://forms.gle/8f3tjqGLpZBZ2e5d8)

**Platformă:** Zoom (linkul va fi transmis participanților înscriși)

**A person with dark hair wearing a white shirt

Description automatically generated**

**Invitat:**

Cercetător principal dr. [**Federica CRISTANI**](https://www.iir.cz/en/federica-cristani)- Director al Centrului de Drept Internațional din cadrul Institutului de Relații Internaționale din Praga, Republica Cehă. Deține un doctorat (cu certificat de *Doctor Europaeus*) în drept internațional și o licență în drept de la Universitatea din Verona, Italia. Expert recunoscut în drept internațional economic și arbitraj investițional, activează în numeroase rețele științifice internaționale și este autoare a unor publicații apărute în reviste de prestigiu indexate în Scopus și Web of Science.

Moderator:

**Cristina Elena POPA TACHE** - Cercetător academic invitat la Centrul Lauterpacht pentru Drept Internațional, Universitatea din Cambridge; Copreședinte al Grupului de Interes pentru Afaceri Internaționale și Drepturile Omului din cadrul Societății Europene de Drept Internațional (ESIL).

**Descriere:**

Acest prim webinar din **Seria dedicată cercetării științifice și publicisticii internaționale în domeniul juridic** își propune să ofere răspunsuri aplicate la întrebările esențiale pe care și le pun doctoranzii și tinerii cercetători în etapa de debut a parcursului academic. Vor fi abordate în cadrul unei dezbateri interactive aspecte legate de începerea activității de cercetare, stuctura cercetării științifice în domeniul juridic și noțiuni de redactare academică. Vor fi explicate metodele de **organizare eficientă a activității de cercetare doctorală** și se vor oferi instrumente concrete pentru dezvoltarea unei gândiri critice și a unei identități academice solide.

Urmează:

**Webinar 2**

**Tema:** *Metodologia dreptului comparat. Aspecte legate de traducerea termenilor juridici și probleme lingvistice*

**Data: 11 DECEMBRIE 2025, ORA 18**

**Invitat:** Senior Lecturer [**Paulina WILSON**](https://pure.qub.ac.uk/en/persons/paulina-wilson), Queen's University Belfast, United Kingdom